સિક્કિમમાં ભારતીય સેના અને ચીન વચ્ચે જે સ્થિતી ઉદ્ઘભવી રહી છે તે મામલે ચીની મીડિયાએ ફરી એક વાર આગમાં ઘી રેડવાનું નામ કર્યું છે. ગ્લોબલ ટાઇમ્સમાં છપાયેલા એડિટોરિયલમાં ભારતને ચેતવણી આપવામાં આવી છે કે જો ભારતીય સેના પાછળ ના ગઇ તો ચીનની સેના તેને ઉખાડી ફેંકવા માટે સક્ષમ છે. એટલું જ નહીં, ચીનની મીડિયાનું તેમ પણ કહેવું હતું કે જો ભારત અને ચીન વચ્ચે યુદ્ધ થશે તો ભારતને નુક્શાન 1962 કરતા પણ ખરાબ થશે. ઉલ્લેખનીય છે કે ગ્લોબલ ટાઇમ્સ એક સરકારી છાપું છે. અને તેના પ્રત્યેક શબ્દ પર ચીન સરકારની સહમતિ લાગતી હોય છે. જેવામાં આ ધમકીને હળવાશથી ના લેવી જોઇએ.